ایسپانیا ۱.جی فوتبال لیگینین (لا لیگا) ۳۴.جو هفته‌سین‌ده آتلتیکو مادرید ائوینده اوینادیغی اویوندا والنسیانی ۳-۲ مغلوب ائد‌رک بارسلونانین قهرمانلیغینی اعلان ائتمه‌سینی ارته‌لدی.
قارشیلاشمادا ائو صاحبی آتلتیکو مادریدین گللارینی آلوارو موراتا (۸)، آنتوان گریزمن (۴۹) و آنخل کوره‌آ (۸۱)، والنسیانین گللارینی ایسه کئوین گامیرو (۳۵) و دنیل پارخو (۷۷ - پنالتیدان) ووردو.
۲۵ متر مسافه‌دن ووروشو ایله والنسیا قاپیسینی فتح ائدن آتلتیکو مادریده اودقو گتیره‌ن کوره‌آ، تخمیناً ۶ آی سونرا لا لیگادا گل ووردو.
قارشیلاشمانی ۳-۲ قازانان آتلتیکو مادرید پوئنینی ۷۱ه چیخارارکن، لیگه ایلک ۴ده تاماملایاراق گله‌جک مؤوسوم شامپیونلار لیگینه قالما مباریزه‌سی وئره‌ن والنسیا ۵۲ پوئنله ۵.جی سیرادادیر.
لا لیگادا ایکینجی سیرادا یئر آلان آتلتیکو مادرید ایله آراسین‌داکی پوئن فرقی ۹ اولان لیدئر بارسلونا، ۲۷ آوریل جمعه ارته‌سی گونو نیو کمپ ایستادیومون‌دا اوینایاجاغی لوانته اویونونو قازانماسی حالین‌دا شامپیون اولاجاق.
بو مؤوسوم بوتون کاپلاردا یولونا داوام ائد‌ن بارسلونا، کرال کاپین‌دا ۲۵ می‌ده والنسیایا قارشی فینال اویونو اوینایاجاق.
کاتالون تیمی آیریجا شامپیونلار لیگی یاری فینالین‌دا ۱ و ۷ می تاریخلرین‌ده اینگیلتره‌نین لیوئرپول تیمی ایله قارشیلاشاجاق.
